સરળતાથી જોવા મળતી પોર્નોગ્રાફીને લઈને મહિલાઓ, યુવતીઓ, છોકરીઓ અને બાળકોની સાથેના ગુન્હાઓનું પ્રમાણ વધી રહ્યું છે. આ મામલે રાષ્ટ્રીય નીતિ ઘડવાની જરૂર છે અને બાળકોને લગતી પોર્નોગ્રાફીને સખ્તાઈથી અટકાવવા માગણી કરવામાં આવી છે. ઓગષ્ટ ૧૦ના પોતે લાદેલો અગાઉનો પ્રતિબંધ ઉઠાવતા સરકારે કોર્ટ સમક્ષ જણાવ્યું હતું કે, અમે પોર્નોગ્રાફીને બંધ રૂમમાં નિહાળતા કોઈને અટકાવી ન શકીએ. અમે જ્યારે ડિજિટલ ઈન્ડિયા તરફ આગે કદમ માંડી રહ્યા છીએ ત્યારે વેબસાઈટ બ્લોકિંગના આંધળા હુકમો ન કરી શકીએ.